مالا بیگم

**مالا بیگم** (پیدائش:9 نومبر 1942ء|وفات: 6 مارچ 1990ء) پاکستانی پس پردہ گلوکارہ تھیں جو 1960ء کے عشرے میں اپنی گائیکی کے عروج پر تھیں۔ اُُن کی وجہ شہرت احمد رشدی کے ساتھ گائے ہوئے دوگانے ہیں۔ ساٹھ کی دہائی میں ایک سانولی سلونی الہڑ دوشیزہ **مالا** فیصل آباد سے یہ سوچ کر لاہور آئی کہ اپنی آواز کے سحر سے دلوں کو تسخیر کرے گی۔ یہ گلوکارہ مالا تھیں جو آگے چل کر پاکستانی پس پردہ موسیقی کا ایک نامور ستارہ بن کر ابھریں۔ پیشہ وارانہ زندگی میں وہ **مالا** کے نام سے مشہور ہیں۔‌

## سوانح

### ابتدائی حالات
پاکستان کی مايہ ناز گلوکارہ مالا کا اصل نام نسیم نازلی تھا۔ وہ فیصل آباد میں پیدا ہوئیں۔ انہيں کم عمری سے ہی گلوکاری کا شوق تھا۔ انھوں نے گلوکاری کی ابتدائی تربیت اپنی بہن سے حاصل کی۔ اپنی آواز کے ساتھ زندہ نسیم نازلی المعروف مالابیگم نو نومبر 1942ء کو فیصل آباد میں پیداہوئی، 1950ء کی دہائی میں مالا اپنی بڑی بہن شمیم نازلی کیساتھ موسیقی کے جہاں میں اپنے نام کی شمع روشن کرنے لاہور آئیں، بڑی بہن شمیم نازلی نے ملک کی واحد خاتون موسیقار ہونے کا اعزاز حاصل کیا تو چھوٹی بہن مالا بیگم نے اپنی آواز کے سحر سے زمانے کو اپنا گرویدہ بنا لیا۔

نسیم نازلی جسے مالا کہا جاتا ہے، اردو اور پنجابی فلموں کی پاکستانی پلے بیک سنگر تھیں۔ 1960 کی دہائی میں، مالا مشہور پلے بیک سنگر احمد رشدی کے ساتھ 'جوڑی فلمی گانے گانے کے لیے ایک ہٹ جوڑی' تھی اور انھوں نے پاکستان فلم انڈسٹری کو بے شمار کامیاب فلمیں دیں۔ انھوں نے 1960ء اور 1970ء کی دہائیوں میں اپنے گلوکاری کی تقریباً دو دہائیوں میں کئی سپر ہٹ گانے گائے۔ پاکستانی فلم انڈسٹری میں رونا لیلیٰ کی آمد کے ساتھ ہی مالا کے کیریئر کو نقصان پہنچا۔ وہ فیصل آباد، پنجاب، میں پیدا ہوئیں۔ وہ میوزک کمپوزر شمیم نازلی کی چھوٹی بہن تھیں۔ مالا کو بچپن سے ہی گانے اور موسیقی میں دلچسپی تھی۔ خوش قسمتی سے، اس کی بڑی بہن اس کی پہلی میوزک ٹیچر تھیں اور مالا نے ان سے موسیقی کے لوازمات سیکھے۔ شمیم نازلی کی فرمائش پر میوزک کمپوزر بابا غلام احمد چشتی نے مالا کی آواز میں پنجابی فلم آبرو (1961ء) کے لیے دو گانے ریکارڈ کرائے تھے۔ تاہم فلم فلاپ ہو گئی۔ اس حقیقت کے باوجود کہ ان کی بڑی بہن نے انھیں فلموں میں وقفہ دیا، یہ انور کمال پاشا ہی تھے جنھوں نے نسیم کو پاکستانی فلم انڈسٹری میں اپنی قسمت آزمانے اور ہار نہ ماننے پر آمادہ کیا۔ فلموں میں اس کا پہلا بڑا وقفہ 1962ء میں آیا۔ اس نے اپنا نام بدل کر مالا رکھ لیا اور فلم سورج مکھی (1962ء) کے لیے ایک سادہ اردو کمپوزیشن، آیا رے دیکھو گایا۔ موسیقی ماسٹر عبد اللہ نے ترتیب دی تھی اور یہ فلم ایک یادگار فلم بن گئی۔ 1963ء میں، مالا نے فلم عشق پر زور نہیں (1963ء) کے لیے ایک المناک اردو کمپوزیشن، دل دیتا ہے رو رو دوہای، کسی سے کوئی پیار نہ کرے میں اپنی آواز دی۔ موسیقی ماسٹر عنایت حسین نے ترتیب دی تھی اور اس گانے کو یاسمین پر فلمایا گیا تھا اور یہ فلمی گانا 1963ء کا میگا ہٹ ثابت ہوا۔
مزید برآں، مالا کی سب سے بڑی کامیابی فلم ارمان (1966ء کی فلم) کا فلمی گانا 'اکیلے نہ جانا' تھا۔ مالا نے میوزک ڈائریکٹر سہیل رانا کے ساتھ مل کر کام کیا۔ 1963ء میں، مالا نے فلم عشق پر زور نہیں کے لیے بہترین گلوکارہ کا نگار ایوارڈ جیتا تھا۔ 1965ء میں، انھوں نے فلم نائلہ (1965ء) کے لیے بہترین گلوکارہ کا نگار ایوارڈ جیتا، مالا کی شادی فلم پروڈیوسر عاشق بھٹی سے ہوئی۔ مالا کے آخری ایام تنہائی اور مصائب سے بھرے رہے۔ سب سے بڑھ کر، اس نے خود کو شدید مالی بحران کے درمیان پایا۔ مالا کا انتقال 6 مارچ 1990ء کو ہوا۔ اس نے پنجابی زبان میں فلموں کے لیے کئی یادگار سپر ہٹ فلمی گانے بھی گائے،

### دور عروج
مالا کے عروج کا دورہ 1961ءسے 1971ءتک رہا جس میں انھوں نے بہت بڑی تعداد میں اعلیٰ پائے کے گیت گائے۔ فلمی موسیقی کے جوہری ماسٹر عبداللہ کو ہیرے کی پرکھ ہوئی تو فلم*سورج مکھی*میں اس کی آزمائش بھی کر ڈالی لیکن مالا بیگم کی بحیثیت گلوکارہ پہچان کا مسئلہ فلم *عشق پر زور نہیں* کے اس گیت نے حل کیا۔ ان کی اصل شہرت فلم عشق پر زور نہیں کے گیت ” دل دیتا ہے رو رو دہائی" سے ملی، جس نے سننے والوں کو چونکا دیا۔ اس کے بعد وہ پاکستانی فلمی صنعت پر چھاگئی اور 60ء کی دہائی میں وہ اردو فلموں کی سب سے مقبول گلوگارہ تھیں، جنھوں نے بڑی تعداد میں سپرہٹ گیت گائے۔
پاکستان فلم انڈسٹری کے زرخیز دور میں مالابیگم کو نورجہاں کے بعد دوسری بہترین آواز ہونے کا اعزاز حاصل رہا ہے لیکن وہ قابل رشک عروج کے بعد رونا لیلیٰ کی آمد سے ان کا زوال شروع ہوا، جو ناہید اختر اور مہناز کی آمد سے مکمل ہو گیا ۔

### آخری ایام
قابل رشک عروج کے بعد زوال کی تلخیوں کو نہ سہہ سکیں اور محض پچاس برس کی عمر میں اکلوتی بیٹی گل مالا کو تنہا چھوڑ کر منوں مٹی تلے جا سوئیں۔ 

## خدمات

مالا بیگم نے چھ سو فلموں میں سینکڑوں مدھر گیت گائے۔ مالا بیگم نے وقت کے نامور موسیقاروں کی دھنوں کو اپنی آواز کے قالب میں ڈھالا۔
### انفرادی گانے
ان کے انفرادی طور پر گائے گئے گانے درج ذیل ہيں :

#### دوگانے

انھیں احمد رشدی کے ساتھ فلموں میں 100 سے زائد دوگانے، گانے کا اعزاز بھی حاصل ہے جو پاکستانی فلمی تاریخ میں کسی اور جوڑی کے حصے میں نہیں آسکا۔
18 سالہ کیرئیر میں انھوں نے مہدی حسن،سلیم رضا،احمد رشدی،مسعود رانا،بشیر احمد،منیر حسین اور عنایت حسین بھٹی کے ساتھ درجنوں سپر ہٹ گیت گائے۔

#### مالا اور احمد رشدی

#### مسعود رانا

#### منیر حسین

#### دیگر گلوکاران

### تاثرات
مالا بیگم نے پس پردہ گلوکاری میں بہت نام کمایا۔ ان کے گائے ہوئے مقبول طربیہ اور المیہ فلمی گیت ان کی اعلیٰ فنی صلاحیتوں کا ثبوت ہیں ۔

اٹھارہ سالہ کیرئیر میں مالا بیگم کی مترنم آواز کا جادو سر چڑھ کر بولا۔ گیت چاہے چنچل ہوتا یا پْردرد سننے والوں سے شرف قبولیت حاصل کر کے رہتا۔ انھوں نے نامور گلوکاروں کے مقابل وقت کے معروف موسیقاروں کی دھنوں کو پوری فنی مہارت سے گایا۔ فلمی موسیقی کے زرخیز دور میں مالا بیگم کو نورجہاں کے بعد دوسری پسندیدہ گلوکارہ کا درجہ حاصل رہا۔

## مشہورِ گانے
مالا کے 90% گانے سپر ہٹ ہیں، لیکن ان گانوں میں سے ان کے کچھ میگا ہٹ گانے یہ ہیں:

1. سپنوں میں اڑی اڑی جاؤں، (محبوب)

2، دل دیتا ہے رو رو دوہایکسی سے کوئی پیار نہ کرے، (عشق پر زور نہیں)

3، میں نے تو پریت نبھای سانوریا رے نکلا تو ہرجائی، (خاموش رہو)

4، جا ری بیدردی تو نے کہیں کا ہمیں نہ چھوڑا، (آشیانہ)

5، مجھے آرزو تھی جس کی وہ پیام آ گیا ہے، (نائلہ)

6. غم دل کو ان آنکھوں سے چھلک جانا بھی آتا ہے، (نائلہ)

7. دل کے ویرانے میں ایک شمعہ ہے روشن کب سے، (نائلہ)

8. اب ٹھنڈی آہییں بھر پگلی، جا اور محبت کر پگلی، (نائلہ)

9.ساز دل چھیرا ہے ہمنے، حکم تھا کچھ گائیے (پردہ)

10، یہ سماں پیارا پیارا، یہ ہوائیں ٹھنڈی ٹھنڈی"(درشن)

11، شمع کا شعلہ بھڑک رہا ہے، (عادل)

12، اکیلے نہ جانا ہمیں چھوڑ کر تم، (ارمان)

13. موہے آئی نہ جگ سے لاج، میں اتنے زور سے ناچی آج، کے گھنگھرو ٹوٹ گئی (ناز)

14. کسنے توڑا ہے دل حضور کا، (رنگیلا)

15، ہم ہیں دیوانے تیرے عاشق پروانے تیرے (آخری چٹان)

16. پیار کی نغمیں کس نے چھیڑے میں تو کھو گئی (بہاریں پھر بھی آیں گی)

17. میرا نام تیرا نام ساتھ ساتھ ہوگا سیاں (جیسے جانتے نہیں)

18. تونے بار بار بار کیا مجھے بے قرار (سزا)

19. میرے پردیسی بابو مجھے تم بھول نہ جانا (فسانہ دل)

20. ایک نئے موڑ پہ لے آئے ہیں حالات مجھے (احسان)

## روابط
## بیرونی روابط
* 
* Pakistan Film Magzine

## حوالہ جات

زمرہ:1990ء کی وفیات
زمرہ:بیسویں صدی کی پاکستانی گلوکارائیں
زمرہ:بیسویں صدی کی گلوکارائیں
زمرہ:پاکستانی فلمی گلوکار
زمرہ:پاکستانی گلوکارائیں
زمرہ:پنجابی خواتین
زمرہ:پنجابی شخصیات
زمرہ:فیصل آباد کی شخصیات
زمرہ:فیصل آباد کے گلوکار
زمرہ:نگار اعزاز جیتنے والی شخصیات
زمرہ:پاکستانی کلاسکی گلوکار
زمرہ:پاکستانی غزل گائیک
زمرہ:پاکستانی ریڈیو شخصیات
زمرہ:پنجابی زبان کے گلوکار
زمرہ:اردو زبان کے گلوکار
زمرہ:خواتین غزل گائیک
زمرہ:1942ء کی پیدائشیں
زمرہ:ویکی ڈیٹا سے مختلف مختصر وضاحت
زمرہ:صوبہ پنجاب (برطانوی ہند) کی شخصیات